钦定古今图书集成/明伦汇编/氏族典/第385卷 > 李知本
## 钦定古今图书集成/明伦汇编/氏族典/第385卷 > 李知本

按《唐书李知本传》：“知本，赵州人，元魏洛州刺史灵六
世孙。父孝端，仕隋为获嘉丞。知本涉经术，事亲笃至，
与弟知隐雍顺，子孙百馀，至赀用僮仆无间也。大业
末，盗贼过闾不入，相戒曰：‘无犯义门’。往依者五百馀
室皆免。贞观初，知隐为伊阙丞，知本夏津令。开元中，
孙瑱为给事中、扬州刺史。知隐孙颙，有文辞，至太常”
少卿。从祖兄弟位给事中，凡四人。